Australian halpalentoyhtiöt

Australiassa on vain muutama lentoyhtiö, joita voidaan laveasti tulkiten nimittää halpalentoyhtiöiksi. Myös muutama Kaakkois-Aasian halpalentoyhtiö lentää Australiaan.

Jetstar
Jetstar Airways operoi lukuisia reittejä Australian sisällä ja muutamia kansainvälisiä reittejä lähinnä suosittuihin Kaakkois-Aasian kohteisiin. Vaikka Jetstar onkin perinteisen australialaisen lentoyhtiön, Qantasin, omistama, toimii se periaatteessa itsenäisesti.

Virgin Blue
Virgin Blue aloitti toimintansa 2001 samoihin aikoihin kun toinen suuri Australialainen lentoyhtiö, Ansett, hakeutui konkurssiin. Virgin Blue ja sen tyttäret Pacific Blue ja Polynesian Blue lentävät Australian sisäisten kohteiden lisäksi mm. Cookinsaarille, Fidžille, Samoalle, Tongalle, Uuteen-Seelantiin ja Vanuatuun.

Freedom Air
Freedom Air on Air New Zealandin halpistytäryhtiö. Se lentää Australian itärannikolta Uuteen-Seelantiin.